paragraph_text: Sama proslava novoga doba na području Škotske korijene ima iz ranoga 8. stoljeća, iz raskošnih proslava zimskog suncostaja, koji je označavao početak zimskog razdoblja i početak novog kružnog godišnjeg ciklusa. Takav običaj prvi su štovali Staronordijci, skupina germanskih plemena na području Sjeverne i Zapadne Europe koji su govorili staronordijskim jezikom. Istodobno su sličan običaj imali i Gali u francuskoj Bretagni i Normandiji, kao i Briti na području zapadne Engleske i Velšani. I Vikinzi su slavili tzv. Yule, koji je kasnije uklopljen i u kršćansku blagdansku tradiciju kao Dvanaestodnevnica, odnosno božićno vrijeme unutar crkvene (liturgijske) godine.<ref> Green, Jonathan, Christmas Miscellany, Skyhorse Pub, str. 116., ISBN 978-1-60239757-6, Google knjige, 28. ožujka 2015. (pristupljeno 31. prosinca 2016.) Običaj je bio zatiran za vrijeme reformacije, jer zbog svoje katoličke podloge bio smatran "papističkim", iako je korijene imao u starogermanskoj tradiciji.<ref> National Geographic News, Lara Suziedelis Bogle: Scots Mark New Year With Fiery Ancient Rites, 31. prosinca 2002. (pristupljeno 31. prosinca 2016.)